als_Latn dik_Latn sna_Latn
Microsoft ka sjellë dy aplikacionet e saj të Windows 8.1 për pajisjet Windows Phone 8.1, duke provuar edhe njëherë synimin për të bashkuar aplikacionet e kompjuterëve dhe telefonit. Duke filluar që nga ky moment, ju mund të shkarkoni falas aplikacionet Movie Moments dhe Reading List nga Windows Phone Store.
Microsoft ka përshkruar aplikacionin Movie Moments si një mënyrë për të shprehur përdoruesit kreativitetin e tyre. Movie Moments mund të përdoret për të edituar video, për të shtuar një tekst të shkurtër, për të vendosur një pjesë muzikore dhe shpërndarë klipe të shkurtra.
“Në platformën Windows 8.1, ne krijuam një aplikacion të quajtur Movie Moments, që ju lejon të editoni video dhe të krijoni një klip prej 60 sekondash me tekst dhe muzikë, duke regjistruar kështu momente të paharrueshme,” shpjegoi Microsoft në një postim në blogun e saj zyrtar. “Këto video mund të shpërndahen pastaj në Facebook ose në One Drive.”
Reading List është versioni i Microsoft-it për Instapaper ose Pocket. Ju mund ta përdorni atë për të ruajtur lidhje, përmbajte, artikuj që të mund t’i lexoni më vonë. Tani ju do të keni mundësinë të përdorni aplikacionin mes një pajisje Windows Phone 8.1 dhe Windows 8.1 në PC. I tërë aplikacioni sinkronizohet mes Windows 8.1 dhe Windows Phone 8.1, dhe është shembulli më i fundit i Microsoft-it që lidh aplikacionet për desktop dhe telefon së bashku.
“Reading List në Windows Phone 8.1 ndan disa veçori interesante që kanë qenë edhe tek aplikacioni Windows 8.1, si mundësia për të organizuar dhe filtruar artikuj në kategori,” shpjegoi Microsoft.
(Herë të lexuara: 187)
als_Latn als_Latn als_Latn als_Latn als_Latn als_Latn